પરંપરાગત ચણિયાચોળી સાથે પહેરેલી મોજડી ગરબે નવરાત્રિમાં ઘૂમવા જતાં નાર-નારીઓને ‘પરફેકટ ટ્રેડિશનલ લુક’ મેળવવામાં મદદ કરે છે. આમ પણ પ્રાચીન કાળથી ચાલી આવતી મોજડી નાનાં-મોટાં દરેકના વ્યકિતત્વને એક અનોખો જ રુઆબ આપે છે. પહેલાના જમાનામાં રાજા-મહારાજા અને નવાબ પહેરતા હતા એ મોજડી આજકાલ યુવા પેઢીમાં લોકપ્રિય બની રહી છે. ફેશનના આ જમાનામાં અને તેમા પણ જ્યારે નવરાત્રિ જેવો તહેવાર આવે ત્યારે તો યુવાન હૈયું હાથમાં રહે ખરું?